BTS, the Best (BTS-ის ალბომი)

**BTS, the Best** — სამხრეთ კორეული ბოიბენდ BTS-ის მეორე იაპონურენოვანი კომპილაციური ალბომი. ის გამოვიდა 2021 წლის 16 ივნისს Big Hit Music-ის, Universal Music Japan-ის სუბლეიბლ Virgin Music-ისა და Def Jam Recordings-ის მეშვეობით. ალბომი წარმოადგენს მათი წინა ორი იაპონურენოვანი სტუდიური ალბომის, Face Yourself (2018) და Map of the Soul: 7 – The Journey (2020), კრებულს. მან კომერციულ წარმატებას მიაღწია იაპონიაში, სადაც Oricon Albums Chart-ის სათავეში მოექცა და 2021 წლის განმავლობაში ქვეყნის მასშტაბით ყველაზე დიდი გაყიდვები დააფიქსირა პირველ კვირაში. BTS გახდა პირველი სამხრეთ კორეული ჯგუფი, რომელმაც ქვეყანაში ალბომის გაყიდვებით 1 მილიონიანი ნიშნული გადალახა.

## წინაპირობა
BTS-მა ახალი იაპონური სიმღერის, "Film Out"-ის, გამოსვლის შესახებ 2021 წლის 16 თებერვალს გამოაცხადა. სიმღერა დაწერა BTS-ის წევრმა ჯონგუქმა (Jungkook) იაპონური როკ-ტრიო Back Number-ის ვოკალისტ იორი შიმიზუსთან თანამშრომლობით. დაგეგმილი იყო, რომ ის ფილმ Signal the Movie Cold Case Investigation Unit (2021) დასკვნითი თემა იქნებოდა. 26 მარტს ბენდმა გამოუშვა სიმღერის მუსიკალური ვიდეოს ტიზერი და ამავდროულად გამოაცხადა ახალი იაპონურენოვანი ალბომის, BTS, the Best, გამოსვლის შესახებ. ტრეკლისტიც ერთდროულად გახდა ცნობილი. ალბომი შეიცავს ბენდის ყველა წინა იაპონურ გამოცემას 2017 წლის შემდეგ, ასევე, მათ 2020 წლის ინგლისურენოვან სინგლს, "Dynamite", როგორც ბონუს ტრეკს. გამოცხადდა ალბომის შვიდი ვერსია სხვადასხვა დამხმარე მასალებით, როგორიცაა განსხვავებული პოსტერები, ფოტო ბარათები და ქავერები.

## კომერციული შესრულება
BTS, the Best Oricon-ის ყოველდღიური ალბომების ჩარტის სათავეში მოექცა 2021 წლის 15 ივნისის მონაცემებით, 571,589 ფიზიკური ასლის გაყიდვით ერთ დღეში, რითაც გამოსვლისთანავე წლის ყველაზე გაყიდვადი ალბომი გახდა. ის ყოველკვირეული ალბომების ჩარტის სათავეში დადგა 2021 წლის 28 ივნისის გამოცემაში, რომელიც 20 ივნისს დასრულდა, 782,369 გაყიდული ასლით. ამით მან დააფიქსირა ყველაზე მაღალი პირველი კვირის გაყიდვები უცხოელი მამაკაცი შემსრულებლისთვის და სიდიდით მეორე პირველი კვირის გაყიდვები უცხოელი შემსრულებლისთვის Oricon-ის ჩარტების ისტორიაში — მერაია კერის ჰიტების კრებულმა 1998 წელს გახსნის კვირაში 1.047 მილიონი ასლი გაყიდა. ალბომი ზედიზედ სამი კვირა იყო Oricon-ის ჩარტის სათავეში და ამ პერიოდში 885,000-ზე მეტი ასლი გაიყიდა. ის დამატებით მოექცა Oricon-ის ციფრული ალბომების ჩარტის შესაბამისი გამოცემის სათავეში მისი გამოსვლის კვირაში 7,603 ციფრული გაყიდვით და დებიუტი ჰქონდა Billboard Japan-ის Hot Albums ჩარტის ნომერ პირველ პოზიციაზე 807,056 გაყიდული ასლით.

22 დეკემბერს, Oricon-მა გამოაცხადა, რომ BTS, the Best იყო 2021 წლის ყველაზე გაყიდვადი ფიზიკური ალბომი იაპონიაში (992,837 გაყიდული ასლით), მონაცემების მიხედვით, რომელიც შეგროვდა 2020 წლის 14 დეკემბრიდან 2021 წლის 12 დეკემბრამდე პერიოდში. BTS არის პირველი ჯგუფი Oricon-ის ისტორიაში, პირველი უცხოელი შემსრულებელი 37 წლის განმავლობაში მაიკლ ჯექსონის შემდეგ (Thriller-ით, რომელმაც 1984 წელს 575,000 ასლი გაყიდა) და მესამე უცხოელი შემსრულებელი საერთო ჯამში ელვის პრესლის (1971 წელს "You Don't Have to Say You Love Me"-ს 225,000 ასლი გაყიდა) და ზემოხსენებული ჯექსონის შემდეგ, რომელმაც წლის ბოლოს ალბომების გაყიდვების რეიტინგში პირველი ადგილი დაიკავა. ალბომი ასევე იყო წლის მეხუთე საუკეთესოდ შესრულებული ციფრული ალბომი, 21,082 გადმოწერით. 2022 წლის იანვარში ალბომმა Oricon-ზე 1 მილიონი გაყიდული ასლის ზღვარი გადალახა, რითაც გახდა პირველი სამხრეთ კორეული ჯგუფის ალბომი ისტორიაში, რომელმაც ეს მოახერხა, და პირველი უცხოელი შემსრულებლის ალბომი 16 წელზე მეტი ხნის განმავლობაში BoA-ს Best of Soul (2005) შემდეგ.

ფონოგრამების ინდუსტრიის საერთაშორისო ფედერაციის (IFPI) 2021 წლის ყოველწლიური მუსიკალური ანგარიშის მიხედვით, BTS, the Best იყო წლის მეოთხე ყველაზე გაყიდვადი ალბომი გლობალურად, 1.52 მილიონი გაყიდული ასლით.

## აღიარება
2022 წლის მარტში, იაპონიის ჩამწერი ინდუსტრიის ასოციაციამ (RIAJ) გამოაცხადა 36-ე იაპონიის ოქროს დისკის დაჯილდოების გამარჯვებულები 2021 წლისთვის. BTS, the Best-მა მოიგო წლის ალბომი და საუკეთესო 3 ალბომი აზიის კატეგორიაში.

## სქოლიო
*Collaborate With Japanese Band Back Number For New Movie Theme 'Film Out'"
*THE BEST」発売、新曲「Film out」や「Dynamite」も収録"
*"BTS Announce Release Dates For Japanese Album 'BTS, The Best' & New Song 'Film Out'"
*"BTS Score The Largest One-Week Sales Record In Japan Of 2021...In Just One Day"
*【オリコン年間】BTSアルバム『BTS, THE BEST』が自身初の年間1位 海外アーティストではマイケル・ジャクソン『スリラー』以来37年ぶり
*(Bangtan Boys/Beyond The Scene): BTS, The Best (Limited Standard Edition)"
*THE BEST – BTS"
*"BTS Chart History (World Albums)"
კატეგორია:2021კატეგორია:იაპონიაკატეგორია:სიმღერაკატეგორია:მუსიკაკატეგორია:სამხრეთ კორეული ჯგუფები კატეგორია:იაპონური მუსიკა